ક્રિકેટ ઓસ્ટ્રેલિયાની રિપોર્ટ અનુસાર જે સીટ તરફ પથ્થર ફેંકવામાં આવ્યો હતો ત્યાં કોઈપણ બેઠું નહોતું. આ ઘટનામાં કોઈપણ વ્યક્તિ ઘાયલ થયા નહોતા.પરંતુ ઘટનાને કારણે ઓસ્ટ્રેલિયન પ્લેયર્સ ગભરાઈ ગયા હતા. આસામના મુખ્યમાંત્રી સર્બાનંદ સોનોવાલે આ ઘટના અંગે જણાવ્યું હતું કે, ‘આ ઘટનાને કારણે રાજ્યની છબિ ખરાબ થઈ છે. પોલીસે આ ઘટના અંગે બે શકમંદોની ધરપકડ કરી છે. ગુવાહાટીના ઈમર્જિંગ સ્પોર્ટ હબ તરીકેની છબિને ખરાબ કરવા જેવી ઘટના બની છે. આટલી સારી રમત બાદ આવો બનાવ બને તે દુર્ભાગ્યપૂર્ણ છે. અમે આ ઘટનાને વખોડીએ છીએ. આ ઘટનાની તપાસ ચાલી રહી છે. પોલીસે બે શકમંદોની ધરપકડ પણ કરી લીધી છે. ગુનેગારોને કડક સજા કરાશે અને ઉદાહરણ બેસાડી દેવાશે.’